02007351306020004 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 735 


13 Ιουνίου 2002 


ΑΠΟΦΑΣΕΙ Σ 

Αριθ. 109/2002 

Εναρμόνιση της Εθνικής Νομοθεσίας προς την Οδηγία 
2001/22/Ε.Κ. της Επιτροπής των Ευρωπαϊκών Κοινο¬ 
τήτων (ΕΕΙ_ 77/14/16-03-2000) «για την καθιέρωση 
τρόπων δειγματοληψίας και μεθόδων ανάλυσης για 
τον επίσημο έλεγχο των συγκεντρώσεων μολύβδου, 
καδμίου, υδραργύρου και 3- ΜΟΡΟ στα τρόφιμα». 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το έγγραφο της Διεύθυνσης Περιβάλλοντος του Γε¬ 
νικού Χημείου του Κράτους αριθ. 1262/2001. 

2. Τις διατάξεις του άρθρου 1 (παρ. 1, 2 και 3) του Ν. 
1338/1983 «Εφαρμογή του Κοινοτικού Δικαίου» (Φ.Ε.Κ. 
34/Α/1983) όπως τροποποιήθηκε από το άρθρο 6 του Ν. 
1440/1984 «Συμμετοχή της Ελλάδος στο Κεφάλαιο, στα 
αποθεματικά και στις προβλέψεις της Ευρωπαϊκής Τρά¬ 
πεζας Επενδύσεων, στο Κεφάλαιο της Ευρωπαϊκής Κοι- 
νότητος Ανθρακος καιΧάλυβος και του Οργανισμού Εφο¬ 
διασμού ΕΥΡΑΤΟΜ» (Φ.Ε.Κ. 70/Α/1984) καθώς και το άρ¬ 
θρο 65 του Ν. 1892/1990 (Φ.Ε.Κ. 101/Α/1990). 

3. Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) «Περί συστάσεως Γενικού 
Χημείου του Κράτους», όπως αντικαταστάθηκε από την 
παράγραφο 6του άρθρου 11 του Νόμου 2343/95, (Φ.Ε.Κ. 
211 /Α/11.10.1995). 

4. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (Φ.Ε.Κ. 391/Α/1929). 

5. Το άρθρο 1 του Νόμου 115/1975 «Περίτροποποιήσε- 
ως διατάξεων τινών του Ν. 4328/1929» (Φ.Ε.Κ. 
172/Α/1975). 

6. Τα Π.Δ. 284/1988 και 543/1989 «Οργανισμός του 
Υπουργείου Οικονομικών» (Φ.Ε.Κ. 128 και 165/Α/1988 και 
229/Α/1989). 

7. Την απόφαση 1078204/927/0006 Α/6.8.1992 «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών» (Φ.Ε.Κ. 
517/Β/1992). 

8. Τηνυπ’ αριθ. 1100383/1330/Α0006/31.10.2001 Κοινή 
απόφαση του Πρωθυπουργού και του Υπουργού Οικονο¬ 


μικών «Καθορισμός αρμοδιοτήτων των Υφυπουργών Οι¬ 
κονομικών» (Φ.Ε.Κ. 1485/Β/2001). 

9. Τις διατάξεις του άρθρου 29 Α του Ν. 1558/1985 
(Φ.Ε.Κ. 137/Α/1985) όπως το άρθρο αυτό προστέθηκε με 
το άρθρο 27 του Ν. 2081/1992 (Φ.Ε.Κ. 154/Α/1992) και 
αντικαταστάθηκε από το άρθρο 1 παρ. 2α του Ν. 
2469/1997 (38 Α) και το γεγονός ότι από την παρούσα 
απόφαση δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

I. Εγκρίνουμε την 109/2002 απόφαση του Ανωτάτου Χη¬ 
μικού Συμβουλίου η οποία ελήφθη κατά τη συνεδρίαση 
της 21/3/2002 και η οποία έχει ως εξής: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την εναρμόνιση της Εθνικής Νομοθεσίας 
προς την Οδηγία 2001/22/Ε.Κ. της Επιτροπής των Ευρω¬ 
παϊκών Κοινοτήτων (ΕΕΙ_ 77/14/16.3.2000) «για την καθιέ¬ 
ρωση τρόπων δειγματοληψίας και μεθόδων ανάλυσης για 
τον επίσημο έλεγχο των συγκεντρώσεων μολύβδου, καδ¬ 
μίου, υδραργύρου και 3-ΜΟΡϋ στα τρόφιμα» ως εξής: 

Αρθρο 1 

Η παρούσα απόφαση εναρμονίζει την Εθνική Νομοθε¬ 
σία προς την Οδηγία 2001/22/Ε.Κ. της Επιτροπής των Ευ¬ 
ρωπαϊκών Κοινοτήτων (ΕΕΙ_ 77 της 16.03.2000 ο. 14) «για 
την καθιέρωση τρόπων δειγματοληψίας και μεθόδων ανά¬ 
λυσης για τον επίσημο έλεγχο των συγκεντρώσεων μολύ¬ 
βδου, καδμίου, υδραργύρου και 3-ΜΟΡϋ στα τρόφιμα». 

Αρθρο 2 

Οι δειγματοληψίες που διενεργούνται για τον επίσημο 
έλεγχο των συγκεντρώσεων μολύβδου, καδμίου, υδραρ¬ 
γύρου και 3-ΜΟΡϋ σε ορισμένα τρόφιμα πραγματοποι¬ 
ούνται σύμφωνα με τις μεθόδους που περιγράφονται στο 
παράρτημα I της παρούσας απόφασης. 

Αρθρο 3 

Η εργαστηριακή παρασκευή των δειγμάτων και οι χρη¬ 
σιμοποιούμενες μέθοδοι ανάλυσης για τον επίσημο έλεγ¬ 
χο των τιμών του μολύβδου, του καδμίου, του υδραργύ¬ 
ρου και της 3 - ΜΟΡϋ στα τρόφιμα ανταποκρίνονται στα 
κριτήρια που περιγράφονται στο παράρτημα II της πα¬ 
ρούσας απόφασης. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ I 

ΜΕΘΟΔΟΙ ΔΕΙΓΜΑΤΟΛΗΨΙΑΣ ΓΙΑ ΤΟΝ ΕΠΙΣΗΜΟ 
ΕΛΕΓΧΟ ΤΩΝ ΣΥΓΚΕΝΤΡΩΣΕΩΝ ΜΟΛΥΒΔΟΥ, ΚΑΔΜΙ¬ 
ΟΥ, ΥΔΡΑΡΓΥΡΟΥ ΚΑΙ 3-ΜΟΡΩ ΣΕ ΟΡΙΣΜΕΝΑ 
ΤΡΟΦΙΜΑ 

1. ΑΝΤΙΚΕΙΜΕΝΟ ΚΑΙ ΠΕΔΙΟ ΕΦΑΡΜΟΓΗΣ 

Τα δείγματα που προορίζονται για τους επίσημους 
ελέγχους των συγκεντρώσεων μολύβδου, καδμίου, 
υδραργύρου και 3-ΜΟΡϋ στα τρόφιμα λαμβάνονται σύμ¬ 
φωνα με τις μεθόδους που περιγράφονται στη συνέχεια. 
Τα συνολικά δείγματα που λαμβάνονται κατ’ αυτόν τον 
τρόπο θεωρούνται ως αντιπροσωπευτικά των παρτίδων ή 
των υποπαρτίδων από τις οποίες έγινε η δειγματοληψία. 
Η συμφωνία των παρτίδων, όσον αφορά τις μέγιστες συ¬ 
γκεντρώσεις που καθορίζονται στον κανονισμό (ΕΚ) αριθ. 
466/2001, προσδιορίζεται σε συνάρτηση με τις συγκε¬ 
ντρώσεις που διαπιστώνονται στα δείγματα εργαστηρί¬ 
ου. 

2. ΟΡΙΣΜΟΙ 

Παρτίδα: η εκάστοτε παραδιδόμενη προσδιορίσιμη πο¬ 
σότητα τροφίμου, για την οποία έχει διευκρινιστεί από τον 
αρμόδιο ότι παρουσιάζει κοινά χαρακτηριστικά, όπως εί¬ 
ναι η προέλευση, η ποικιλία, το είδος συσκευασίας, ο συ- 
σκευαστής, ο αποστολέας ή η σήμανση. Στην περίπτωση 
των ψαριών, πρέπει και το μέγεθος τους να είναι συγκρί¬ 
σιμο. 

Υποπαρτίδα: τμήμα μεγάλης παρτίδας που έχει οριστεί 
για την εφαρμογή της μεθόδου δειγματοληψίας στο εν 
λόγω ορισθέντμήμα. Κάθε υποπαρτίδα πρέπει να διαχω¬ 
ρίζεται με φυσικό τρόπο και να είναι εντοπίσιμη. 

Στοιχειώδη δείγματα: ποσότητα υλικού που λαμβάνε- 
ται από ένα μόνο σημείο της παρτίδας ή της υποπαρτί- 
δας. 

Συνολικό δείγμα: το συνδυασμένο σύνολο όλων των 
στοιχειωδών δειγμάτων που έχουν ληφθεί από την παρτί¬ 
δα ή την υποπαρτίδα. 

Δείγμα εργαστηρίου: δείγμα που προορίζεται για το 
εργαστήριο. 

3. ΓΕΝΙΚΕΣ ΔΙΑΤΑΞΕΙΣ 

3.1. Προσωπικό 

Η δειγματοληψία πρέπει να πραγματοποιείται από επι¬ 
φορτισμένο για το σκοπό αυτό ειδικευμένο άτομο, σύμ¬ 
φωνα με τις ισχύουσες σχετικές διατάξεις. 

3.2. Προϊόν από το οποίο λαμβάνονται δείγματα 

Κάθε προς ανάλυση παρτίδα αποτελεί αντικείμενο ξε¬ 
χωριστής δειγματοληψίας. 

3.3. Προφυλάξεις 

Κατά τη διάρκεια της δειγματοληψίας και της προετοι¬ 
μασίας των δειγμάτων εργαστηρίου, πρέπει να λαμβάνο- 
νται προφυλάξεις, προκειμένου να αποφεύγεται οιαδή- 
ποτε αλλοίωση, η οποία μπορεί να τροποποιήσει την πε¬ 
ριεκτικότητα σε μόλυβδο, κάδμιο, υδράργυρο και 
3-ΜΟΡΟ, να επηρεάσει τις αναλύσεις ή την αντιπροσω- 
πευτικότητα των συνολικών δειγμάτων. 

3.4. Στοιχειώδη δείγματα 

Κατά το μέτρο του δυνατού, τα στοιχειώδη δείγματα 
πρέπει να λαμβάνονται από διαφορετικά σημεία της παρ¬ 
τίδας ή της υποπαρτίδας. Κάθε παρέκκλιση από τη διαδι¬ 
κασία αυτή πρέπει να καταγράφεται στα πρακτικά που 
προβλέπονται στο σημείο 3.8. 


3.5. Παρασκευή του συνολικού δείγματος 

Το συνολικό δείγμα λαμβάνεται με τη συνένωση όλων 
των στοιχειωδών δειγμάτων. Πρέπει να είναι τουλάχιστον 
1 Ι< 9 , εκτός εάν δεν είναι δυνατόν, π.χ. στην περίπτωση 
που έχει ληφθεί για δειγματοληψία μία μόνο συσκευασία. 

3.6. Υποδιαίρεση του συνολικού δείγματος σε δείγμα¬ 
τα εργαστηρίου για σκοπούς ελέγχου, δικαιώματος 
άσκησης προσφυγής και λόγους διαιτησίας 

Τα δείγματα εργαστηρίου που προορίζονται για την 
εφαρμογή μέτρων ελέγχου, για το εμπόριο ή για άσκηση 
προσφυγής ή για λόγους διαιτησίας λαμβάνονται από το 
ομογενοποιημένο συνολικό δείγμα, παρουσία εκπροσώ¬ 
πων των Αρμοδίων Υπηρεσιών, οι οποίες είναι επιφορτι¬ 
σμένες με τον επίσημο έλεγχο τροφίμων. Το μέγεθος των 
δειγμάτων εργαστηρίου που προορίζονται για την εφαρ¬ 
μογή μέτρων εκτέλεσης πρέπει να είναι αρκετό ώστε να 
μπορεί να γίνει τουλάχιστον διπλή ανάλυση. 

Τα δείγματα εργαστηρίου συσκευάζονται, σφραγίζο¬ 
νται, σημαίνονται και αποθηκεύονται όπως προβλέπεται 
στα σημεία 3.7 και 3.8 του παρόντος παραρτήματος. Συ- 
ντάσσεται σχετικό πρακτικό, το οποίο υπογράφεται από 
τα άτομα που παρίστανται στη λήψη των εργαστηριακών 
δειγμάτων. Κατά τα λοιπά τα δείγματα για άσκηση προ¬ 
σφυγής ή διαιτησίας εξετάζονται σύμφωνα με τις ισχύου- 
σες σχετικές διατάξεις. 

3.7. Συσκευασία και αποστολή των συνολικών δειγμά¬ 
των και των δειγμάτων εργαστηρίου 

Κάθε συνολικό δείγμα και δείγμα εργαστηρίου τίθεται 
σε καθαρό περιέκτη, από αδρανή ύλη, ο οποίος παρέχει 
την κατάλληλη προστασία του δείγματος από οποιοδή- 
ποτε παράγοντα επιμόλυνσης, από απώλεια των ουσιών 
λόγω απορρόφησης από τα εσωτερικά τοιχώματα του πε¬ 
ριέκτη και από οποιαδήποτε βλάβη είναι δυνατόν να προ- 
κύψει κατά τη διάρκειατης μεταφοράς. Πρέπει να λαμβά- 
νονται όλες οι αναγκαίες προφυλάξεις για να αποτραπεί 
κάθε αλλοίωση της σύνθεσης του συνολικού δείγματος 
και του δείγματος εργαστηρίου, η οποία μπορεί να επέλ- 
θει κατά τη διάρκεια της μεταφοράς ή της αποθήκευσης. 

3.8. Σφράγιση και σήμανση των συνολικών δειγμάτων 
και των δειγμάτων εργαστηρίου 

Κάθε επίσημο δείγμα σφραγίζεται στον τόπο της δειγ¬ 
ματοληψίας και αναγνωρίζεται σύμφωνα με τις ισχύου- 
σες διατάξεις. Για κάθε δειγματοληψία, πρέπει να συ- 
ντάσσονται πρακτικά δειγματοληψίας, τα οποία καθι¬ 
στούν δυνατή την αναγνώριση, χωρίς αμφισβήτηση, της 
παρτίδας από την οποία έχει ληφθεί το δείγμα, και πρέπει 
να αναγράφεται η ημερομηνία και ο τόπος δειγματολη¬ 
ψίας, καθώς και κάθε άλλη συμπληρωματική πληροφο¬ 
ρία, η οποία μπορεί να αποβεί χρήσιμη για τον αναλυτή. 

4. ΣΧΕΔΙΑ ΔΕΙΓΜΑΤΟΛΗΨΙΑΣ 

Η δειγματοληψία πρέπει ιδανικά να γίνεται στο σημείο 
που το τρόφιμο εισέρχεται στην τροφική αλυσίδα και κά¬ 
θε παρτίδα είναι αναγνωρίσιμη. Η μέθοδος δειγματολη¬ 
ψίας που εφαρμόζεται πρέπει να εξασφαλίζει ότι το συ¬ 
νολικό δείγμα είναι αντιπροσωπευτικό της παρτίδας που 
πρόκειται να ελεγχθεί. 

4.1. Αριθμός στοιχειωδών δειγμάτων 

Στην περίπτωση υγρών προϊόντων, για τα οποία μπορεί 
να θεωρηθεί ότι σε μια δεδομένη παρτίδα η συγκεκριμένη 
πρόσμειξη είναι ομοιογενώς κατανεμημένη, αρκεί να λη¬ 
φθεί ένα στοιχειώδες δείγμα ανά παρτίδα, που αποτελεί 

το συνολικό δείγμα. Πρέπει να γίνεται αναφορά στον 
αριθμό της παρτίδας. Υγρά προϊόντα που περιέχουν 
υδρολυμένες φυτικές πρωτεΐνες (ΗΝ/Ρ) ή υγρή σάλτσα 
σόγιας πρέπει να αναταράσσονται καλά, ή να ομογενο- 
ποιούνται με άλλα κατάλληλα μέσα, πριν από τη λήψη του 
στοιχειώδους δείγματος. 

Για τα άλλα προϊόντα, ο ελάχιστος αριθμός στοιχειω¬ 
δών δειγμάτων που θα ληφθούν από την παρτίδα πρέπει 
να είναι αυτός που αναφέρεται στον πίνακα 1. Τα στοιχει¬ 
ώδη δείγματα πρέπει να έχουν παρόμοιο βάρος. Κάθε πα¬ 
ρέκκλιση από τη διαδικασία αυτή πρέπει να καταγράφε¬ 
ται στα πρακτικά που προβλέπονται στο σημείο 3.8. 

Πίνακας 1: Ελάχιστος αριθμός στοιχειωδών δειγμάτων 
που πρέπει να λαμβάνονται από κάθε παρτίδα 

Βάρος παρτίδας Ελάχιστος, αριθμός των στοιχειωδών 
(σε Ι<9) δειγμάτων που πρέπει να ληφθούν 

<50 3 

50 έως 500 5 

>500 10 

Εάν η παρτίδα αποτελείται από μεμονωμένες συσκευα- 
σίες, τότε ο αριθμός των συσκευασιών που πρέπει να λη¬ 
φθούν για να αποτελέσουν το συνολικό δείγμα δίνεται 
στον πίνακα 2. 

Πίνακας 2: Αριθμοί συσκευασιών (στοιχειώδη δείγμα¬ 
τα) που πρέπει να λαμβάνονται για να αποτελέσουν το συ¬ 
νολικό δείγμα, εάν η παρτίδα αποτελείται από μεμονωμέ¬ 
νες συσκευασίες 

Αριθμός συσκευασιών Αριθμός συσκευασιών ή μονάδων 
ή μονάδων ανά παρτίδα που πρέπει να ληφθούν 

1 έως 25 1 συσκευασία ή μονάδα περίπου 5 %, 

26 έως 100 τουλάχιστον 2 συσκευασίες ή μονάδες 

>100 περίπου 5%, 

κατ’ ανώτατο όριο 
10 συσκευασίες ή μονάδες 

5. ΣΥΜΒΑΤΟΤΗΤΑ ΤΗΣ ΠΑΡΤΙΔΑΣ 

Η ΤΗΣ ΥΠΟΠΑΡΤΙΔΑΣ ΜΕ ΤΙΣ ΠΡΟΔΙΑΓΡΑΦΕΣ 

Το εργαστήριο ελέγχου πρέπει να αναλύσει το δείγμα 
εργαστηρίου που προορίζεται για την εφαρμογή μέτρων 
εκτέλεσης τουλάχιστον σε δύο ανεξάρτητες αναλύσεις 
και να υπολογίσει τη μέση τιμή των αποτελεσμάτων. Η 
παρτίδα γίνεται δεκτή εάν η μέση τιμή συμφωνεί με τις 
αντίστοιχες μέγιστες συγκεντρώσεις όπως ορίζονται 
στον κανονισμό (ΕΚ) 466/2000. Απορρίπτεται εάν η μέση 
τιμή υπερβαίνει τις αντίστοιχες μέγιστες συγκεντρώσεις. 

ΠΑΡΑΡΤΗΜΑ II 

ΠΑΡΑΣΚΕΥΗ ΤΩΝ ΔΕΙΓΜΑΤΩΝ ΚΑΙ ΚΡΙΤΗΡΙΑ ΓΙΑ ΤΙΣ 

ΜΕΘΟΔΟΥΣ ΑΝΑΛΥΣΗΣ ΠΟΥ ΧΡΗΣΙΜΟΠΟΙΟΥΝΤΑΙ 
ΚΑΤΑ ΤΟΝ ΕΠΙΣΗΜΟ ΕΛΕΓΧΟ ΤΩΝ ΣΥΓΚΕΝΤΡΩΣΕΩΝ 

ΜΟΛΥΒΔΟΥ, ΚΑΔΜΙΟΥ, ΥΔΡΑΡΓΥΡΟΥ ΚΑΙ 3-ΜΟΡϋ 
ΣΕ ΟΡΙΣΜΕΝΑ ΤΡΟΦΙΜΑ 

1. ΕΙΣΑΓΩΓΗ 

Βασικός στόχος είναι να ληφθεί ένα αντιπροσωπευτικό 
και ομοιογενές δείγμα εργαστηρίου χωρίς να υπάρξει 
δευτερεύουσα επιμόλυνση. 

2. ΣΥΓΚΕΚΡΙΜΕΝΕΣ ΔΙΑΔΙΚΑΣΙΕΣ ΓΙΑ ΤΗΝ ΠΑ¬ 
ΡΑΣΚΕΥΗ ΔΕΙΓΜΑΤΩΝ ΜΟΛΥΒΔΟΥ, ΚΑΔΜΙΟΥ ΚΑΙ 
ΥΔΡΑΡΓΥΡΟΥ 

Είναι πολλές οι συγκεκριμένες διαδικασίες παρασκευ¬ 


ής δειγμάτων, που είναι δυνατόν να χρησιμοποιηθούν για 
τα συγκεκριμένα προϊόντα με ικανοποιητικό τρόπο. Αυτές 
που περιγράφονται στο σχέδιο προτύπου ΟΕΝ «Ροοά- 
εΐυίίε - ϋθΙθΓπηίηαΙίοη οί Ιγβοθ θΐοπιοπίε - ΡοάοΓηΐΗηοθ οιί- 
Ιθπ 3 3ηά ςθηθΓβΙ οοηείάθΓ3ΐίοη» θεωρούνται ικανοποιητι¬ 
κές ( α ), και άλλες όμως μπορεί να είναι εξίσου έγκυρες. 

Σε οποιαδήποτε διαδικασία χρησιμοποιηθεί πρέπει να 
ληφθούν υπόψη τα ακόλουθα σημεία: 

- δίθυρα μαλάκια, μαλακόστρακα και μικρά ψάρια: όταν 
συνήθως τρώγονται ολόκληρα, στο υλικό που προορίζε¬ 
ται για ανάλυση πρέπει να περιληφθούν τα εντόσθια, 

- λαχανικά: μόνο το βρώσιμο τμήμα πρέπει να ελέγχεται, 
λαμβανομένων υπόψη των απαιτήσεων του κανονισμού 
(ΕΚ) αριθ. 466/2001. 

3. ΜΕΘΟΔΟΣ ΑΝΑΛΥΣΗΣ ΠΟΥ ΠΡΕΠΕΙ ΝΑ ΧΡΗΣΙΜΟ¬ 
ΠΟΙΕΙΤΑΙ ΑΠΟ ΤΟ ΕΡΓΑΣΤΗΡΙΟ ΚΑΙ ΛΕΠΤΟΜΕΡΕΙΕΣ 
ΕΛΕΓΧΟΥ ΤΟΥ ΕΡΓΑΣΤΗΡΙΟΥ 

3.1. Ορισμοί 

Ορισμένοι από τους περισσότερο διαδεδομένους ορι¬ 
σμούς που πρέπει να χρησιμοποιούνται από τα εργαστή¬ 
ρια είναι οι εξής: 

χ = Επαναληψιμότητα, η τιμή κάτω από την οποία δύνα- 
ται να αναμένεται ότι η απόλυτη διαφορά μεταξύ των απο¬ 
τελεσμάτων δύο μεμονωμένων δοκιμών, που λαμβάνο- 
νται κάτω από συνθήκες επαναληψιμότητας (δηλαδή το 
ίδιο δείγμα, ο ίδιος χειριστής, ο ίδιος εξοπλισμός, το ίδιο 
εργαστήριο και μικρή χρονική απόσταση), βρίσκεται 
εντός των ορίων της ειδικής πιθανότητας (κατά κανόνα 95 
%), και επομένως * 1 2 χ = 2,8 χ ε Γ . 

δ Γ = Τυπική απόκλιση, υπολογιζόμενη με βάση τα λη- 
φθέντα αποτελέσματα υπό συνθήκες επαναληψιμότη¬ 
τας. 

Ρ5ϋ Γ = Σχετική τυπική απόκλιση, υπολογιζόμενη με βά¬ 
ση τα αποτελέσματα που ελήφθησαν υπό συνθήκες επα¬ 
ναληψιμότητας [(5 Γ ^)Χ 100] όπου χ είναι ο μέσος όρος 
των αποτελεσμάτων για όλα τα εργαστήρια και δείγματα. 

Π = Αναπαραγωγισιμότητα, η τιμή κάτω από την οποία 
δύναταινα αναμένεται ότι η απόλυτη διαφορά μεταξύ των 
αποτελεσμάτων των μεμονωμένων δοκιμών, που ελήφθη¬ 
σαν υπό συνθήκες αναπαραγωγισιμότητας (δηλαδή για 
το ίδιο προϊόν που ελήφθη από χειριστές σε διάφορα ερ¬ 
γαστήρια, χρησιμοποιώντας την τυποποιημένη μέθοδο 
δοκιμασίας), βρίσκεται εντός ορισμένου ορίου πιθανότη¬ 
τας (κατά κανόνα 95 %): Β = 2,8 χ ε Β . 

5 Η = Τυπική απόκλιση, υπολογιζόμενη με βάση τα απο¬ 
τελέσματα υπό συνθήκες αναπαραγωγισιμότητας. 

Ρ5ϋρ = Σχετική τυπική απόκλιση, υπολογιζόμενη με 
βάση τα αποτελέσματα υπό συνθήκες αναπαραγωγισιμό- 
τητας [(δ Η /χ) X 100]. 

ΗΟΡΡΑΤγ = η παρατηρούμενη Β5ϋι· διαιρούμενη δια 
της τιμής Β5ϋι·που υπολογίζεται με την εξίσωση του Ηογ- 
ννίίζ και με την παραδοχή ότι γ = 0,66Β 

ΗΟΡΡΑΤρ = η παρατηρούμενη τιμή Β3ϋ Β διαιρούμενη 
δια της τιμής Β5ϋ Β που υπολογίζεται με την εξίσωση του 
Ηοπλ/ΪΙζ (ή. 

3.2. Γενικές απαιτήσεις 

Οι μέθοδοι ανάλυσης που χρησιμοποιούνται για τον 
έλεγχο των τροφίμων πρέπει να ανταποκρίνονται κατά το 
δυνατόν στις διατάξεις των παραγράφων 1 και 2 του πα¬ 
ραρτήματος της οδηγίας 85/591/ΕΟΚ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Για την ανάλυση του μολύβδου στο κρασί, ο κανονισμός 
(ΕΟΚ) αριθ. 2676/90 της Επιτροπής (ΕΕ 1_ 272 της 
3.10.1990 σ. 1) περί καθορισμού κοινοτικών μεθόδων ανά¬ 
λυσης που εφαρμόζονται στον οινικό τομέα ορίζει τη μέ¬ 
θοδο που πρέπει να χρησιμοποιείται, στο κεφάλαιο 35 του 
παραρτήματος του. 

3.3. Ειδικές απαιτήσεις 

3.3.1. Αναλύσεις μολύβδου, καδμίου και υδραργύρου 

Δεν καθορίζονται συγκεκριμένες μέθοδοι για τον προσ¬ 
διορισμό της περιεκτικότητας σε μόλυβδο, κάδμιο και 
υδράργυρο. Τα εργαστήρια πρέπει να χρησιμοποιούν 
επικυρωμένη μέθοδο, η οποία να ικανοποιεί τα κριτήρια 
απόδοσης που αναφέρονται στον πίνακα 3. Εάν είναι δυ¬ 
νατόν, η επικύρωση πρέπει να περιλαμβάνει πιστοποιημέ¬ 
νο υλικό αναφοράς στα υλικά δοκιμών της διεργαστηρια- 
κής δοκιμής. 

Πίνακας 3: Κριτήρια απόδοσης των μεθόδων για την 
ανάλυση μολύβδου, καδμίου και υδραργύρου 
Παράμετρος Τιμή/Σχόλιο 

Εφαρμογή Τ ρόφιμα που καθορίζονται στον κανονισμό 

(ΕΚ) αριθ. 466/2001 

Όριο ανίχνευσης Όχι περισσότερο από το ένα δέκατο της 

τιμής των προδιαγραφών του κανονισμού 
(ΕΚ) αριθ. 466/2001, εκτός εάν η τιμή των 
προδιαγραφών για τον μόλυβδο είναι μικρό¬ 
τερη του 0,1 τπ^/Κρ. Για το τελευταίο, 
όχι περισσότερο από το ένα πέμπτο της τιμής 
των προδιαγραφών. 

Όριο ποσοτικοποίησης Όχι περισσότερο από το ένα πέμπτο της 
τιμής των προδιαγραφών του κανονισμού 
(ΕΚ) αριθ. 466/2001, εκτός εάν η τιμή των 
προδιαγραφών για τον μόλυβδο είναι 
μικρότερη του 0,1 ΠΓ 19 /Κ 9 . Για το τελευταίο, 
όχι περισσότερο από τα δύο πέμπτα της 
τιμής των προδιαγραφών. 

Τιμές ΗοιίήΙγ ή Ηοιταψ μικρότερες του 1,5 
στη διεργαστηριακή δοκιμή επικύρωσης. 
80-120 % (όπως αναφέρεται στη 
διεργαστηριακή δοκιμή) 

Χωρίς παρεμβολές που οφείλονται 
στη μήτρα ή στο φάσμα 

3.3.2. Ανάλυση 3-ΜΟΡΘ 

Δεν καθορίζονται συγκεκριμένες μέθοδοι για τον προσ¬ 
διορισμό της περιεκτικότητας σε 3- ΜΟΡΌ. Τα εργαστή¬ 
ρια πρέπει να χρησιμοποιούν πιστοποιημένη μέθοδο η 
οποία να ικανοποιείτο κριτήρια απόδοσης που αναφέρο- 
νται στον πίνακα 4. Εάν είναι δυνατόν, η επικύρωση πρέ¬ 
πει να περιλαμβάνει πιστοποιημένο υλικό αναφοράς στα 
υλικά των διεργαστηριακών δοκιμών. Μία συγκεκριμένη 
μέθοδος έχει επικυρωθεί με διεργαστηριακή δοκιμή και 
έχει αποδειχτεί ότι ανταποκρίνεται στις απαιτήσεις του πί¬ 
νακα 4 ( ν ). 

Πινάκας 4: Κριτήρια απόδοσης των μεδόδων ανάλυσης 
για 3-ΜΟΡϋ 

Κριτήριο _ Συνιστώμενη τιμή _ Συγκέντρωση 

Δείγματα αναφοράς (τυφλά) Μικρότερη από το όριο ανίχνευσης 
Ανάκτηση 75-110% Όλες 

Όριο ποσοτικοποίησης 10 (ή λιγότερα) μρ/Ιφ επί ξηρού 

Τυπική απόκλιση Μικρότερη των 4 μρ/Κρ 


του σήματος του δείγματος 
αναφοράς (τυφλού) 


Εσωτερικές εκτιμήσεις ακρίβειας - 

< 4 Ρ9/Κ9 

20 Ρ9/Κ9 

τυπική απόκλιση των επαναλη¬ 

< 6 Ρ9/Κ9 

30 μ9/Κ9 

πτικών μετρήσεων σε 

< 7 Ρ9/Κ9 

40 Ρ9/Κ9 

διαφορετικές συγκεντρώσεις 

< 8 Μ9/Κ9 

50 Ρ9/Κ9 


< 15 Ρ9/Κ9 

100 Μ9/Κ9 


3.4. Εκτίμηση της αξιοπιστίας της ανάλυσης και υπο¬ 
λογισμός του ποσοστού ανάκτησης 

Όπου είναι δυνατόν, η αξιοπιστία των αναλύσεων πρέ¬ 
πει να εκτιμάται συμπεριλαμβάνοντας τα κατάλληλα πι¬ 
στοποιημένα υλικά αναφοράς στη σειρά των αναλύσεων. 

Πρέπει να λαμβάνονται υπόψη οι «Ηατπιοπίδθά Όυίάθ- 
Νπθ5 ίοτ ίίιε ΕΙξθ οί τεοονετγ Ιπίοτπταίίοη ίη ΑπαΙγίίοαΙ 
ΜΘαευτθΠΊΘηί» ( 8 ) που έχουν συνταχθεί υπό την αιγίδα των 
ΐυΡΑΟ/ΙδΟ/ΑΟΑΟ. 

Το αναλυτικό αποτέλεσμα καταγράφεται υπό διορθω¬ 
μένη ή μη μορφή. Ο τρόπος καταγραφής και το ποσοστό 
ανάκτησης πρέπει να ανακοινώνονται. 

3.5. Πρότυπα ποιότητας των εργαστηρίων 

Τα εργαστήρια πρέπει να ανταποκρίνονται στις διατά¬ 
ξεις της Οδηγίας 93/99/Ε.Ο,Κ. 

3.6. Έκφραση των αποτελεσμάτων 

Τα αποτελέσματα πρέπει να εκφράζονται στις ίδιες μο¬ 
νάδες με τα ανώτατα όρια που ορίζονται στον κανονισμό 
(Ε.Κ.) αριθμ. 466/2001. 

(γ) Μείίιοά οί ΑηαΙγδϊδ ίο άεΙείΉΊΐηε 3- 
ΜοηοοίιΙοτορτορ3ηθ-1,2-ΟίοΙ ίη Ροοά 3ηά Ροοά Ιη 9 Γβ- 

(δ) ΙδΟ/ΑΟΑΟ/ΙΙΙΡΑΟ Ηαπποηϊδεά ΟυϊάεΙϊηεδ ίοτ 
ίίιε ΙΙδε οί Ρεοονετγ ΙπίοτητεΙίοη ίη ΑηεΙγίϊεεΙ Μεεδυτε- 

Ο Πρόεδρος Η Γραμματέας 

Ν. ΧΑΤΖΗΧΡΗΣΤΙΔΗΣ ΕΛ. ΠΑΛΛΑΡΗ 

ΤΑ ΜΕΛΗ: Α. Επιφανείου, Ν. Κατσίμπας,Δ. Μπόσκου,Δ. 
Μαντέλης, Μ. Οικονόμου, Κ. Αυγουστάκης, Β. Τσουκα¬ 
λάς, Γ. Σειραγάκης. 

II. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ ΑΠΟΣΤΟΛΟΣ ΦΩΤΙΑΔΗΣ 

